
Հավելված
Հայաստանի Հանրապետության ներքին գործերի նախարարի 
   2026 թվականի  սեպտեմբերի   «09»-ի   N 7728 -Ա հրամանի

      ԾՐԱԳԻՐ
Միգրացիայի և քաղաքացիության ծառայության 
Արաբկիրի, Տաշիրի և Կենտրոն 1 բաժինների փորձագետների (թվով 3) 
կողմից իրականացվող աշխատանքների

             1․  Ներգրավման դեպքը և հիմնավորումները
    Միգրացիայի և քաղաքացիության ծառայության (այսուհետ՝ Ծառայություն) Արաբկիրի, Տաշիրի և Կենտրոն 1 բաժինների աշխատանքների ծավալների կտրուկ ավելացմամբ պայմանավորված, այդ թվում՝ Լեռնային Ղարաբաղից բռնի տեղահանված և ժամանակավոր պաշտպանություն ստացած փախստականների քաղաքացիություն և անձը հաստատող փաստաթուղթ ստանալու գործընթացները պատշաճ և ժամանակին կազմակերպելու նպատակով անհրաժեշտ է ներգրավել պայամանագրային հիմունքներով համապատասխան փորձագետներ (թվով 3)։

2․ Փորձագետին ներկայացվող պահանջները 
1)  առնվազն միջնակարգ կրթություն.
2) հայերենի իմացություն․ 
3) աշխատանքային ստաժ չի պահանջվում։
4) համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
5) համակարգչով և ժամանակակից այլ տեխնիկական միջոցներով   աշխատելու ունակություն:

         3․  Աշխատանքների իրականացման ժամանակահատվածը
                Փորձագետը ներգրավվում է մինչև վեց ամիս ժամկետով։
4․  Աշխատանքների ակնկալվող արդյունքը
1) [bookmark: _GoBack]մասնակցում է քաղաքացիության, քաղաքացիություն չունեցող անձ ճանաչելու, կացության կարգավիճակի, փախստական ճանաչելու և ապաստան տրամադրելու վերաբերյալ դիմումների ընդունման, ընթացքն ապահովելու նպատակով Ծառայության համապատասխան վարչությանը փոխանցման, դիմումատուին ընդունված որոշումների տրամադրման աշխատանքների իրականացմանը.
2) մասնակցում է Ծառայության համապատասխան կառուցվածքային ստորաբաժանմանը Բաժնի կողմից իրականացվող վարույթների ընթացքում պատրաստվող փաստաթղթերի տպագրության համար անհրաժեշտ տվյալների փոխանցման աշխատանքների իրականացմանը. 
3) մասնակցում է քաղաքացիներին,  փախստականներին և քաղաքացիություն չունեցող անձանց փաստաթղթավորման աշխատանքների իրականացմանը․
4) մասնակցում է անձի ինքնության պարզման, նույնականացման և հանրային ծառայության համարանիշի տրամադրման աշխատանքների իրականացմանը․
5) մասնակցում է անձանց ըստ բնակության վայրի հաշվառման աշխատանքների իրականացմանը.
6) մասնակցում է ՀՀ ընտրողների ռեգիստրի վարման, ընտրողների ցուցակների կազմման, ճշգրտման, ՀՀ ընտրական օրենսգրքով սահմանված տեղեկանքների տրամադրման աշխատանքների իրականացմանը.
7) մասնակցում է օտարերկրյա պետության կողմից հետախուզվող անձանց անձնագիր տրամադրելու գործընթացում համապատասխան թույլտվությունների ստացման, Ծառայության պետի դրական որոշման հիման վրա  փաստաթղթերի տրամադրման աշխատանքների իրականացմանը.

   5․ Հաշվետվությունների ներկայացման և դրանց գնահատման արդյունքների         ամփոփիչ ժամկետները
1. Փորձագետի կողմից կատարված աշխատանքների վերաբերյալ հաշվետվությունը ներկայացվում է եռամսյակային կտրվածքով՝ մինչև եռամսյակին հաջորդող ամսվա 5-ը։      
1. Կատարված աշխատանքի արդյունքը գնահատվում է բավարար, լավ կամ  գերազանց: 

 6․ Աշխատանքների գնահատման չափանիշները
1) մասնակցել է քաղաքացիության, քաղաքացիություն չունեցող անձ ճանաչելու, կացության կարգավիճակի, փախստական ճանաչելու և ապաստան տրամադրելու վերաբերյալ դիմումների ընդունման, ընթացքն ապահովելու նպատակով Ծառայության համապատասխան վարչությանը փոխանցման, դիմումատուին ընդունված որոշումների տրամադրման աշխատանքների իրականացմանը.
2) մասնակցել է Բաժնի կողմից իրականացվող վարույթների ընթացքում պատրաստվող փաստաթղթերի տպագրության համար անհրաժեշտ տվյալների փոխանցման աշխատանքների իրականացմանը. 
3) մասնակցոել է քաղաքացիներին,  փախստականներին և քաղաքացիություն չունեցող անձանց փաստաթղթավորման աշխատանքների, ինչպես նաև անձի ինքնության պարզման, նույնականացման և հանրային ծառայության համարանիշի տրամադրման աշխատանքներ իրականացմանը ․
4) իրականացրել է անձանց ըստ բնակության վայրի հաշվառման աշխատանքների և ՀՀ ընտրողների ռեգիստրի վարման, ընտրողների ցուցակների կազմման, ճշգրտման, ՀՀ ընտրական օրենսգրքով սահմանված տեղեկանքների տրամադրման աշխատանքներ.
5) մասնակցել է օտարերկրյա պետության կողմից հետախուզվող անձանց անձնագիր տրամադրելու գործընթացում համապատասխան թույլտվությունների ստացման, Ծառայության պետի դրական որոշման հիման վրա փաստաթղթերի տրամադրման աշխատանքների իրականացմանը։




